Francijha - Wikipedia

# Francijha

### Èn årtike di Wikipedia.

On francijha, c' est on mot u ene ratourneure ki si stitche tot d' on côp e walon, dabôrd k' i gn a bråmint des ôtès "viyès" piceures po dire parey. Li rfrancijha est å pus sovint riwaitî come ene flotche pås linwe-ehåyeus et pås soces di scrijheus classikes.

Mins sacwants rfrancijhas pôrént passer e walon did dimwin s' i gn a ene peclêye d'uzeus ki les eployèt. C' est l' cas, kécfeye, di "problinme".

## [candjî] Egzimpes di rfrancijhas

- "c' est nén evidint". Pout esse replaecî pa c' est nén si åjhey ki ça.
- li plupårt.
- donk. Pout esse replaecî pa "ça fwait ki...", "eto", "adon", dabôrd".
- Les djins d' chez nous (lomaedje d' ene shijhe walone e 2002 a Nåwinne).

## [candjî] Francijhas d' croejhete

- Uzaedje do pårticipe prezintrece foû do djerondif.

  on diccionaire dinant li sinse des mots ==> on diccionaire ki dene li sinse des mots.

- liskéle

  c' est li råjhon po liskele ele dinéve rendez-vous å Djhan a ç' plaece la => C' est po ça k' ele dinéve radjoû …

## [candjî] Kimint rcandjî les rfrancijhas ?

### [candjî] Trover ene ratourneure pår walone.

Egzimpes di fråzes avou "li plupårt" eyet ene manire pus classike di dire pareye

- Li plupårt des Bulgares (83,9%) sont rashious comes mimbes di l' Eglijhe Ortodosse bulgåre.

  => Ene grosse pårt des Bulgåres ...

- Gn a bén kékès variantes di cogne dins les letes, mins pol plupårt, c' est l' minme sistinme eployî totavå.

  => ... mins c' est cåzu l' minme sistinme...

- Li plupårt des deyités do panteyon romin vnént d' Grece.

  => Ene peclêye (ene trûlêye, ene cåkêye, ene contrumasse) des deyités ...
  => toplin des deyités ...

- Cisse brantche la esteut compôzêye pol plupårt di militants ki viként å Payis Basse espagnol.

  => Cisse brantche la esteut bråmint compôzêye di militants ...

- çou k' i prezinta esteut corek pol plupårt.

  => çou k' i prezinta esteut å pus sovint corek.

- Li plupårt do tins.

  => Nouv côps so dijh, les troes cwårts do tins, å pus sovint.

### [candjî] Calker ene gåmrece u ene picådrece.

Loukîz po tchû po replaecî chez.

Prin del pådje «http://wa.wikipedia.org../../../f/r/a/Francijha.html»

Categoreyes: Lingaedje walon | Rifondaedje do walon

##### Views

- Årtike
- Copene
- Modêye d' asteure

##### Cweri